**Felhívás!**

**Jelentkezési határidő: 2018. szeptember 19.**

Szakkollégiumunk célja, hogy összefogja a karunkon és a Debreceni Egyetemen tanuló roma származású, illetve a roma kultúra iránt érdeklődő hallgatókat. Az elmúlt évek munkájának eredményeként sikerült értékteremtő, egymást segítő közeget létrehozni, amely fontos szerepet játszik a roma értelmiségi utánpótlás biztosításában, a roma identitású hallgatók tehetséggondozásában és a roma kultúrában jártas szakemberek képzésében.

Szakkollégiumi programunkról bővebben tájékozódhatsz a [**http://old.gyfk.unideb.hu/rszk/index.html**](http://old.gyfk.unideb.hu/rszk/index.html)honlapon.

Amennyiben azonosulni tudsz céljainkkal, szeretnél egy baráti közösség tagjává válni, kíváncsi vagy a roma kultúra értékeire, részt kívánsz venni szakmai programokban és törekszel arra, hogy képességeidet minél sikeresebben kibontakoztasd, akkor várjuk jelentkezésedet!

**A DE GYGYK Lippai Balázs Roma Szakkollégium** felvételt hirdet nappali és levelező tagozatos hallgatók számára.

JELENTKEZÉS ROMA SZAKKOLLÉGIUMBA

A felvételi időpontjáról és részleteiről mindenkit személyesen értesítünk. A felvételi várható időpontja 2018. szeptember 25. 10 órától

 **JELENTKEZÉS MÓDJA:**

- A jelentkezéseket **elektronikusan** a vnaniko@ped.unideb.hu (Vargáné Dr. Nagy Anikó) címre,

- **postai úton** a Debreceni Egyetem Gyermeknevelési és Gyógypedagógiai Kar Lippai Balázs Roma Szakkollégium, 4220 Hajdúböszörmény, Désány István utca 1-9. címre várjuk.

- A jelentkezési dokumentumokat **személyesen** is le lehet adni a második bekezdésben feltüntetett helyen.

**JELENTKEZNI AZ ALÁBBI PÁLYÁZATI DOKUMENTÁCIÓKKAL LEHET:**

- mellékelt **jelentkezési lap** és **adatlap** kitöltése

- előző félévi **tanulmányi eredmény igazolása**, amennyiben rendelkezik lezárt szemeszterrel (első évesek az érettségi és a felvételi eredményét igazoló dokumentum másolatával)

- **nyilatkozat etnikai hovatartozásról** (önkénes jelleggel)

- hátrányos helyzetű hallgatóknak **a hátrányos helyzetet igazoló dokumentum**

Vargáné dr. Nagy Anikó Dr. habil. Biczó Gábor

 szakkollégium igazgató vezetőtanár